John Simon var produsent og musikalsk leder. Cohen var ikke fornøyd med Simons miksing og synes blant annet at orkestreringen på Suzanne var for omfattende, Simon tok til slutt juleferie og lot artisten fullføre miksingen selv sammen med en lydtekniker. Cohen motsatte seg «effektmakeri» av typen Simon bedrev, men lydbildet bærer preg av tiden det er laget i – eksempelvis instrumenter som panorerer mellom kanalene.